





Novák Előd, a Jobbik alelnöke szerint hazaáru- 
lás, hogy az MSZP egy nappal a marosvásár- 
helyi székely autonómiatüntetés előtt vendégül 
látja Victor Pontát, úgy véli, ez aláássa a széke- 
lyek önrendelkezési törekvéseit. 

A meghívás ellen a Békemenet és a Civil Ösz- 
szefogás Fórum tervezett tüntetést, azonban ho- 
mályos biztonsági kockázatokra hivatkozva vé- 
gül azt visszamondták. A Jobbik azonban maga 
szervezett demonstrációt az MSZP évértékelő 
rendezvényének helyszíne köré. 

Balczó Zoltán, a Jobbik alelnöke azt mondta: 
a Sportarénában az utolsó simításokat végzik 
a rendezők, vélhetően már a vörös szőnyeget is 
kiterítették a soviniszta, magyarellenes Victor 
Ponta román miniszterelnöknek. Aláhúzta: az 
MSZP most is ugyanazt csinálta, mint 2002- 
ben, amikor Medgyessy a román Adrian Nasta- 
se miniszterelnökkel koccintott Erdély elcsato- 
lásának emléknapján. A Jobbik alelnöke szerint 
fel lehet vetni, hogy miért zavarják meg egy 
másik párt rendezvényét. Erre azt mondta: egy 
ilyen árulás nem az MSZP saját ügye, hanem 
mindannyiunké. 

Balczó Zoltán Novák Elődhöz hasonlóan 
megemlítette, hogy a Békemenet kihátrált a 
román miniszterelnök elleni tiltakozás mögül, 
a veszélyre való hivatkozásuk pedig csak egy 
gyáva kifogás volt. Elmondta: Victor Ponta 
magyarellenes politikájával került hatalomra, 

Mindannyian székelyek vagyunk! 





így meghívása nem más, mint nemzetárulás. 
Idézett Németh Zsolt államtitkártól, aki No- 
váknak azt mondta a Parlamentben, hogy 
Romániát tiszteljük és Románia a barátunk. 
A magyar nép csak akkor maradhat fenn Er- 
délyben, ha minden nemzetközi fórumon fellép 
jogaiért — mondta Balczó Zoltán. 

, Ma mindannyian székelyek vagyunk!" — fe- 
jezte be beszédét az alelnök, majd egy székely 
zászlót mutatott fel, ami évek óta az irodája fa- 
lán van. 

A Jobbik Koszorúzása 
a Ballhyány-orokmécsesnéli 


A Jobbik Országos Elnöksége március 15-én 


délután a Batthyány-örökmécsesnél koszo- 
rúzással rótta le tiszteletét 1848-49-es példa- 
képei előtt. A koszorúzáson részt vett Robert 
Winnicki, a lengyel Nemzeti Mozgalom elnö- 
ke is. 

Az eseményt követően Vona Gábor, a Jobbik 
elnöke az MI1I-nek úgy nyilatkozott: a ma- 
gyar történelem egy permanens szabadság- 
harc. Az elmúlt évtizedekben Magyarország 
, odáig süllyedt", hogy mára nemcsak a közös- 
ség, hanem az emberek egyéni szabadsága is 
veszélyben van, és ezt is vissza kell szerezni — 
jelentette ki Vona Gábor. 





A Jobbik elnöke szerint ehhez vissza kell adni 
az emberek szellemi és fizikai, egzisztenciális 
szabadságát. Előbbihez az egyének nemzeti 
büszkeségét kell erősíteni, utóbbihoz pedig jó- 
létet, vagyis munkahelyeket kell teremteni és ez 
különösen nagy veszélyben van jelenleg — fogal- 
mazott Vona Gábor. 

Éppen ezért a Jobbik azt üzeni a kormánynak 
és minden politikai erőnek Magyarországon, 
hogy aki ma a magyar szabadságért akar küz- 
deni, annak vissza kell adnia az embereknek 
az egyéni szabadságot és munkahelyeket kell 
teremtenie. 





Rezsicsokkentés: 





a 10 százalék nem elégséges 


Z. Kárpát Dániel az Országgyűlés rendkívüli 
ülésén alaposan kiosztotta a szocialistákat. A 
múltkor az LMP formációjának maradványa 
szállt bele a rezsicsökkentés terveibe, majd pe- 
dig a szocialisták nyilvánultak meg negatívan 
ezzel kapcsolatban. Vérlázító, hogy az emberek 
terheinek csökkentéséről beszél, aki minősített 
gazdasági hazaárulást követett el és kiárusította 
a közműcégeket a külföld számára — mondta a 
Jobbik politikusa, ami nagy zúgolódást váltott 
ki az MSZP padsoraiban. 

Z. Kárpát felhívta a figyelmet: az MSZP-sek egy 
tavalyi jobbikos javaslatot — az élelmiszerek áfá- 
jának csökkentését — szedték elő, miközben el- 


lentétesen cselekedtek a kormányzásuk alatt. A 
rezsicsökkentés jó dolog, de a 10 százalék nem 
elégséges. Ezt elszámoltatásnak kell követnie, 
meg kell találni, kik jártak jól a közműcégek 
kiárusításával. Vissza lehetne szerezni a külföldi 
cégektől a kiszivattyúzott milliárdok egy részét. 
A jelenlegi kormány adós lenne egy olyan listá- 
val, hogy, kit milyen körülmények között távo- 
lítottak el a piacról. 

Aki elkövette ezeket a bűnöket, ne lehessen 
tagja a magyar parlamentnek! — mondta Z. 
Kárpát, aki szerint legalább 30 százalékos rezsi- 
csökkentésre van szükség. 





Kiderült: nincs is cigánybünözési 


Hiába beszél félre Kontrát Károly államtitkár, 
Ópályiban, Nyírparasznyán és Nagydoboson 
igenis szükség van rendőri erősítésre — mondta 
el Apáti István, a Jobbik országgyűlési képvise- 
lője sajtótájékoztatóján. Apáti a parlamentben 
4500 aláírásra hivatkozva kérte az államtitkárt, 
hogy intézkedjenek a kistelepülések rendőri ál- 
lományának erősítése céljából. 

A jobbikos képviselő sajtótájékoztatóján azt 
mondta, ,közel állunk ahhoz, hogy tragédiák 
sora következzen be, ha a rendőrség, élén a bel- 
ügyi vezetéssel homokba dugja a fejét. A kép- 
viselő ,egy jogos önvédelem keretében" feltéte- 
lezi, hogy idővel a bűnözők fognak áldozatokká 
válni, mert az emberek meg fogják unni a tét- 
lenséget. Hozzátette: szerinte egy fegyvertelen 
gárdistának nagyobb tekintélye van, mint egy 
állig felfegyverzett I EK-esnek — ezen pedig el 
kell gondolkoznia a kormányzatnak. A rend- 


őrök nem mernek intézkedni a jogvédők miatt, 

a börtönök pedig nem bírnak elrettentő erővel 


— tette hozzá. 

,Ha az Önök gyermekei az ópályi általános 
iskolába járnának, vagy ha az ópályi cigányte- 
lepet átköltöztetnénk egy évre a Rózsadomb- 
ra vagy a pesti Belvárosba, akkor ne féljenek, 
megtudnák, hogy hol lakik a Jóisten" — reagált 
Apáti a Parlamentben. , Ha Önök nem tudnak 
rendet tenni, akkor majd rendet tesznek má- 
sok! Ez nem fenyegetés, hanem ígéret! — fejezte 
be a képviselő. 





Kabszolgamunka helyett 





a termelő munkát kell támogatni 


Magyarországnak modern, innovatív magyar 
ipari kapacitások kiépítésére és az EU-n kívü- 
li, keleti piacok megszerzésére, visszaszerzé- 
sére van szüksége, mert ezek nélkül hazánk- 
nak nincs esélye a gazdasági felemelkedésre 
— mondta el sajtótájékoztatóján Volner János. 

A párt gazdasági szakpolitikusa szerint véget 
kell vetni annak a helyzetnek, hogy a kormány 
az egyre nehezebben élő magyar adófizetők 
adóforintjaiból támogatja Németország leg- 
gazdagabb iparvállalatait, miközben a magyar 
vállalkozások tőke híján sorra csődbe jutnak 
— tette hozzá a párt alelnöke. Ez a gazdasági 
pálya Magyarországot az unió elszegényedő, 
az olcsó munkaerőre alapozó bérmunkás álla- 
mává teszi. 





A Jobbik azt javasolja, hogy akormány a magyar 
termelő szektor megerősítésére költse a pénzt, 
ne a várakozásokat nem teljesítő, a költségvetés 
számára évi 500 milliárd forintos bevételkiesést 
okozó egykulcsos adórendszerre. Az ipart, a me- 
zőgazdaságot, a turizmust támogató adórend- 
szer bevezetésére van szükség, és technológiai 
partnerségre kell lépni a keleti nyitásban érin- 
tett országok iparvállalataival, hogy ezáltal is 
lazítsunk hazánk gazdaságának egyoldalú EU-s 
függésén. 

Emellett átlátható, a magyar termékeket támo- 
gató közbeszerzésre és az ezt kiszolgáló iparpo- 
litikára van szükség, hogy a hazai piacon meg- 
erősödő cégeknek esélyük legyen a nemzetközi 
piacokra történő kilépésre — tette hozzá. 


A Simon Wiesenthal Központ 
megnyilvánulásai veszélyeztetik 
Magyarország szuverenitását 


Gyöngyösi Márton frakcióvezető-helyettes 
közleménye szerint a Jobbik teljes megdöbbe- 
néssel értesült arról, hogy a Simon Wiesenthal 
Központ Budapesten tárgyaló képviselői 
Navracsics Tibor igazságügyi miniszterrel és 
Németh Zsolt külügyi államtitkárral folyta- 
tott egyeztetésük során a Jobbik és Irán , gya- 
nús" kapcsolatának kivizsgálására szólítottak 
fel. Emellett — a Jewish Telegraph Agency híre 
szerint — rosszallásukat fejezték ki, amiért egy 
éve nincs előrelépés a 98 éves Csatáry László 
perében, és , háborús bűnösségét még nem 
mondta ki a magyar igazságszolgáltatás. 

A Jobbik meglátása szerint nem a nemzeti erő 


és az általa nyíltan képviselt Irán melletti kiál- 
lás jelent kockázatot és veszélyt Magyarország 
számára, hanem a magyar kormány folyamatos 
háttéregyeztetései a cionista hatalommal. Gyön- 
gyösi szerint látható, ezek a cionista szervezetek 
nem csak hazánk kormányára, hanem igazság- 
szolgáltatására is nyíltan nyomást gyakorolnak. 
A kormány elmúlt hónapok során tett kijelenté- 
sei és intézkedései láttán az a gyanú merül fel, 
hogy Magyarországon már a szuverenitás látsza- 
ta sincs meg, kormánya folyamatosan a cionista 
lobbierők nyomása alatt tevékenykedik — zárul a 


Jobbik közleménye. 


